 **REPUBLIKA E KOSOVËS**

REPUBLIC OF KOSOVA - REPUBLIKA KOSOVA

**KOMUNA E JUNIKUT**

MUNICIPALITY OF JUNIK - OPŠTINA JUNIK

|  |  |
| --- | --- |
| Referencë: | **Numër: 02 – 02/18** |
| Për//To: | **Anëtarët e kuvendit të komunës së Junikut** |
| Nga/Od/From: | z. Muharrem Krasniqi- Kryesues i Kuvendit të Komunës së Junikut |
| Datë/Datum/Date: | 28.02.2018 |
| Tema/Subjekat/Subject: | **P R O C E S V E R B A L** |

Në bazë të nenit 49 të Ligjit për Vetëqeverisje Lokale (Ligji Nr. 03?L-040, GZRK numër 28/2008), nenit 32 paragrafi 32.1 të Statutit të Komunës së Junikut dhe nenit 18 paragrafi 1 i Rregullores së punës së kuvendit të komunës së Junikut, **Kuvendi i Komunës së Junikut** mban:

**P R O C E S V E R B A L**

Me rastin e mbajtjes së mbledhjes së dytë të rregullt të Kuvendit të Komunës së Junikut me dt, 28.02.2018, në ora 14 00, në sallën e Kuvendit komunal-Junik. Mbledhjen e kryesoi **z.Muharrem Krasniq**, i cili në fillim i përshëndeti të gjithë të pranishmit po ashtu përshëndeti edhe Nënkryetarin e Komunës z, Faik Tofaj, KFOR-in, drejtorët e drejtorive dhe kuvendaret e Kuvendit të Komunës së Junikut.

Kryesuesi z. Muharrem Krasniqi, konstatoj në sallë janë prezent 15 anëtarë dhe tha se mbledhja mund të fillojë.

**Anëtarët prezent**

**1. Muharrem Krasniqi**- kryesues, A.A.K

**2. Behare Qestaj** - anëtar, A.A.K

**3. Sindije Idrizi**- anëtare, A.A.K

**4. Betim Gacaferi**- anëtar, A.A.K

**5. Xhemë Tofaj** - anëtar, A.A.K

**6. Albert Gjocaj**- anëtar, A.A.K

**7. Dardane Shala** – anëtar, A.A.K

**8. Tahir Isufaj**- anëtar, L.D.K

**9. Zeqë Hebibi** - anëtar, L.D.K

**10. Edona Shehu** - anëtare, L.D.K

**11. Zenel Maloku** - anëtar, L.D.K

**12. Erleta Isufaj-** anëtar, L.D.K

**13. Lulzim Gacaferi** - anëtar, LVV

**14. Luljeta Jasiqi-** anëtar, L.V.V

**15.Kreshnik Maloku–**anëtar, P.D.K , dhe propozoj këtë rend :

**Rendi i ditës;**

**\_\_\_\_\_\_\_\_\_\_\_\_\_\_\_\_\_\_**

1. Shqyrtimi dhe miratimi i procesverbalit nga mbledhja e kaluar;
2. Marrja e vendimit për fillimin e procedurave për plotësim ndryshimin e Rregullores për punën e Kuvendit Komunal;
3. Të ndryshme;

**Kryesuesi z. Muharrem**  **Krasniqi,** nëse ka dikush për të shtuar diçka rreth rendit të ditës, fjalën e mori znj. Behare Qestaj, në emër të grupit A.A.K. dhe P.D.K. Pasi përshëndeti të gjithë të pranishmit tha: Grupi i A.A.K-ës dhe P.D.K-ës- pajtohem me këtë rend të ditës.

Pastaj fjalën e mori z. Tahir Isufaj, në emër të grupit L.D.K dhe tha: Sa i përket këtyre pikave të rendit të ditës, rendi i ditës është i varfër po si në K.P.F-dhe unë propozoj të punojmë më konkret e mos te humbim kohen kotë.

z. Lulzim Gacaferi, nga L.V.V- nuk kemi asgjë për të ndryshuar.

z. Kushtrim Maloku, nga P.D.K. tha: Unë kam vërejtje lidhur me Komitetin për Politikë e Financa se mu ka bërë e pa drejt rreth këtij Komisioni sepse nuk kisha informatat e duhura lidhur për këtë çështje.

Kryesuesi z. Muharrem Krasniqi, sa i përket kësaj çështje është votuar ne kuvend dhe Ministria e Administrimit të Pushtetit Lokal e ka miratuar këtë çështje nuk kemi se qka ti shtojmë më tepër, është e përfunduar si qështje.

z. Zenel Maloku tha: sa i përket orarit te takimeve te Kuvendit Komunal ne orën 14-të , takimet te mbahen me orarin e vjetër siç ishte edhe më parë në ora 10-të sepse dikush nuk mund ti përgjigjet këtij orari sepse dikush prej neve edhe punon në ora 14-të.

Kryesuesi z. Muharrem Krasniqi, sa për informacion orarin e takimeve dhe datën dhe pikat e rendit të ditës cakton Kryetari i Komunës me Kryesuesin e Kuvendit.

z. Lulzim Gacaferi , si mund ti diskriminoni Anëtaret e Kuvendin Komunal dhe te caktoni datat e mbledhjeve kur te doni ju, kjo është shkelje sipas meje.

Kryesuesi z. Muharrem Krasniqi, i përgjigjet z. Lulzim Gacaferi kjo është e rregulluar me ligj .

Kryesuesi z. Muharrem Krasniqi tha: A ka dikush rreth rendit të ditës ndonjë vërejtje apo sugjerim?

Nëse nuk ka, atëherë e qesë ne votim rendin e ditës:

Kush është për këtë rend të ditës?

Kemi 8 vota pro, kundër nuk ka, abstenim kemi 7 vota.

Konstatoj se me 8 vota pro , kundër nuk ka, dhe 7 vota abstenim, aprovohet rendi i ditës.

-**Pika e parë e rendit të ditës-**

1. Shqyrtimi dhe miratimi i procesverbalin nga mbledhja e kaluar;

Kryesuesi z. Muharrem Krasniqi, a ka dikush vërejtje apo që ka thënë diçka e nuk është cekur në procesverbalin nga mbledhja e kaluar;

z. Zenel Maloku tha sa i përket procesverbalit ka disa gabime , Erleta Isufaj, nuk është anëtare e L.V,V-ës por e L.D.K-ës po ashtu edhe te data 27.04.2018 është shkruar 27.07.2018,

z. Tahir Isufaj tha pasi qe jemi te procesverbali këtu po shihen disa gabime teknike por duhet te verifikohen me kohë se edhe më parë kishte vërejtje ne procesverbal.

z. Lulzim Gacaferi tha: Te procesverbali janë te ndryshuara datat me takimin me Qytetar her 27.12.2018. e her 29.12.2018.keto janë gabim.

Kryesuesi z. Muharrem Krasniqi, këto janë data te parashikuara nuk janë gabim.

z. Zenel Maloku kërkoj qe procesverbali te vie i kompletuar e jo me gabime te tilla nëse vjen i kompletuar do ta votojmë edhe ne.

Kryesuesi z. Muharrem Krasniqi tha se te datat qe janë gabim do te përmirësohen disa data janë si mundësi e takimeve, kurse sa i përket takimeve me qytetar Kryetari i Komunës i cakton vetë takimet po ashtu edhe datat dhe shtoj se edhe unë kam dy vërejtje sa i përket procesverbalit, te shkruhen faqet me numra, që ne te orientohemi më lehtë dhe te përmirësohet se z. Tahir Isufaj nuk ka qenë prezent ne takimin e parë të Kuvendit.

Pas përfundimit të debatit kryesuesi e hodhi në votim këtë pikë të rendit të ditë:

Kush është për ketë procesverbal me këto vërejtje?

Konstatoj se me: 7vota pro,7 vota kundër, 1 votë abstenim. konstatoj se me 7 vota pro, dhe 7 vota kundër, 1 votë abstenim ,miratohet procesverbali nga mbledhja e kaluar duke marrë parasysh që vota ime si kryesues ishte pro.

**-Pika e dytë e rendit të ditës-**

1. Marrja e vendimit për fillimin e procedurave për plotësim ndryshimin e Rregullores për punën e Kuvendit Komunal;

Kryesuesi z. Muharrem Krasniqi, deklaroj se me kërkesë nga Drejtorisë së Administratës së Përgjithshme znj, Leonita Jasiqi, për plotësim ndryshimin e Rregullores për punën e Kuvendit Komunal, këtë pikë e kemi pasur edhe në K.P.F –dhe ka kaluar si pikë.

Fjalën iu dha drejtoreshës znj, Leonita Jasiqi, që ta arsyetoi kërkesën në fjalë.

Znj. Leonita Jasiqi, përshëndeti të pranishmit dhe vazhdojë, drejtoria për Administratë te Përgjithshme ju ka drejtuar z. Muharrem Krasniqi si Kryesues i Kuvendit me datën 14.02.2018, për fillimin e plotësimin dhe ndryshimin e Rregullores për Punën e Kuvendit të Komunës së Junikut, bazuar në Ligjin për Vetëqeverisje Lokale Nr.03/L-040,neni 12 pika b, paragrafi 12.4,neni 40,2,shkronja a} ,e Gazetës Zyrtare të Republikës së Kosovës nr.28/2008 dhe nenit 29 të Statutit të Komunës së Junikut Nr,001/3127, të datës 29.09.2010, Drejtoria për Administratë te Përgjithshme pasi ka shqyrtuar Rregulloren e Kuvendit te Komunës së Junikut konsideron që është e nevojshme të bëhet plotësim ndryshimi e nenit 16 paragrafi 8, të nenit 23, nenit 31, dhe neni 33, dhe ndryshime të tjera, nëse ju e votoni, ne do te japim kontributin tonë me akteret tjerë, të cilët do te jenë pjesë e grupit punues.

Kryesuesi z. Muharrem Krasniqi, kërkoj nga shefat e grupeve politike te marrin fjalën. Znj, Behare Qestaj, nga A.A.K dhe-P.D.K. Ne jemi për marrjen e vendimit për nisjen e procedurave për plotësimin ndryshimin e Rregullores së Kuvendit.

Z. Tahir Isufaj, nga grupi i L.D.K. nuk do te kishte as një problem po te punonim me këtë Rregullore, dhe nëse ne votojmë për te ndryshuar do te ishte mirë te votojmë si paket, për ndryshimet eventuale, kurse sa i përket këtij neni ne fjalë a kishte kërkesa te tilla për ndryshimin e këtij neni dhe do të ishte mirë te konsultohemi së bashku dhe te vendosim për plotësim ndryshimin e Rregullores së Kuvendit sepse ne kemi kuadro te mjaftueshme te kësaj lemi si Jurist.

Kryesuesi z. Muharrem Krasniqi, ne duhet te marrim vendim për nisjen e procedura për plotësimin ndryshimin e Rregullores së Kuvendit, dhe nëse ne vendosim të marrim vendim për ndryshim do të formohet grupi punues i cili do të na ofrojë një rregullore të re për të cilën ne do të vendosim a do të aprovohet a po jo.

znj. Leonita Jasiqi, dha edhe një sqarim: ne kemi disa nene qe duhet ndryshuar, neni 16, paragrafi, 8, është neni 23, neni 31, dhe neni 33, ne si drejtori kemi parë të arsyeshme që këto 4 nene ti ndryshojmë nëse ju votoni për fillimin e plotësim ndryshimin e Rregullores së punës së Kuvendit kurse ne duhet bashkërisht të formojmë komision për te ndërhyrë edhe ne pikat të tjera që ka nevojë nëse kemi arsyet te ndërhymë .

Z. Lulzim Gacaferi, nga L.V.V. është e pa arsyeshme të ndërhymë në Rregullore, kemi punë te tjera për të punuar.

Z. Zenel Maloku, unë kam dëshirë ta di se çka do të ndryshohet në këto nene mundësisht te japë detaje rreth ndryshimeve.

Drejtoresha znj. Leonita Jasiqi, edhe një herë kemi nenin 16, paragrafin 8.

Kryesuesi i Kuvendit të Komunës, draft rregulloren e propozuar para se të vije në Kuvend ajo duhet të përcillet për shqyrtim në Komitetin për Politikë dhe Financa, dhe duhet të kaloj atje së pari por besojë se kjo rregullore ka nevojë për ndryshime të tjera si p.sh.

Neni 23, Renditja e anëtarëve të Kuvendit;

Anëtarët e Kuvendit sipas subjekti politik që i përkasin, ulen në ulëset në të cilën janë përcaktuar si rezultat i marrëveshjes së kryesuesve të subjekteve politike dhe Kryesuesit të Kuvendit.

Secili anëtar duhet ta ketë të shkruar me shkronja të dukshme emrin dhe mbiemrin në tavolinën para vetes.

Nëse anëtarët e këshillit të Drejtorëve janë të ftuar në mbledhje, ulen pas delegatëve të Kuvendit.

Neni 31. Secili anëtar i Kuvendit , gëzon të drejtën diskutimi të barabartë lidhur me çështjen që debatohen në rendin e ditës, pa u zgjeruar jashtë pikës për të cilën debatohet, duke qenë aktiv në mbledhje, secili anëtarë ka të drejtë diskutimi për çdo pikë të rendit të ditës më së shumti dy herë nga 5 minuta, më te drejtë replike nëse i përmendet emri njëherë 2 minuta.

Nëse zgjatet diskutimi apo replikimi i anëtarit të Kuvendit, Kryesuesi së pari ia tërheqë vërejtjen e nëse kjo nuk ka sukses atëherë ia ndërpret diskutimin.

Neni 33. Askush nuk ka të drejtën e diskutojë më tepër se një herë për të njëjtën çështje, më përjashtim të sqarimeve plotësues.

Kryesuesi z. Muharrem Krasniqi, i drejtohet asamblistëve nëse ka dikush tjetër për të thëne diçka rreth kësaj pike, nëse jo atëherë e hodhi në votim; kush është për fillimin e procedurave për plotësim ndryshimin e rregullores për punën e Kuvendit Komunal?

Kemi 7 vota pro, kemi 8 vota kundër, abstenim nuk ka.

Konstatoj se kjo pikë e rendit të ditës nuk kalon.

Kryesuesi z. Muharrem Krasniqi, kërkoi nga subjektet politike të japin mendimin e tyre rreth renditjes së delegatëve se ku do të ulen. Kryesuesi: a pajtoheni të uleni kështu siç jeni të ulur e ti vendosim emrat, të gjitha subjekte politike u pajtuan të ulen po kështu siç janë të renditur.

**-Pika e tretë e rendit të ditës-**

1. Të ndryshme;

Kryesuesi z. Muharrem Krasniqi tha: kush e do fjalën;

z. Zenel Maloku, në mbledhjen e kaluar keni marrë një vendim jo të drejt sa i përket komitetit për komunitete unë mendoj se ky komitet të nxirret prej Kuvendit.

Kurse për çështjen e Kreshnik Malokut është bërë e pa drejt se ky i takon një subjekti politik tjetër P.D.K-ës dhe ky duhet te jetë përfaqësues në komitetin për politikë dhe financa unë kërkoj qe kjo çështje te rregullohet dhe z. Kreshnik Maloku të kryej funksioni që i takon me rregullore dhe me ligj për qeverisje Lokale. e jo punë që i takon ta kryej dikush tjetër.

Z. Lulzim Gacaferi, po ashtu pati vërejtje për çështjen e z. Kreshnik Malokut, duke potencuar se është shkelë Ligji për qeverisje Lokale, e jo te veprohet për dëshirat e Kryetarit Agron Kuqi, sepse nuk ka kurrfarë marrëveshje me shkrim për koalicion me .P.D.K.-në.

znj. Behare Qestaj, unë nuk po e shohë te arsyeshme se si koleget bëjnë një reagim te tillë për z. Kreshnik Malokun sepse kolegu i nderuar vet ka votuar.

Z. Tahir Isufaj, sa i përket çështjes së z. Kreshnik Maloku unë propozoj të dalim nga kjo situatë dhe të zgjidhet kjo çështje sa më parë që është e mundur edhe nëse z. Kreshnik Maloku tërhiqet nuk do të tërhiqemi ne si grup i L.D.K.-ës, unë mendoj se çështja e komitetit për politikë e financa nuk është e zgjedhur, nëse A.A.K- ka tre anëtar atëherë L.D.K-duhet ti ketë dy anëtar në komitetin për politik e financa, po ashtu edhe komiteti për komunitet nuk është ne përputhje me Ligjin për Qeverisje Lokale.

Kryesuesi z, Muharrem Krasniqi, sa i përket çështjes për z. Kreshnik Malokun është votuar në mënyrë të hapur dhe unë nuk mendoj që ka shkelje ligjore sepse Ministria e Administrimit të Pushtetit Lokal e ka miratuar këtë vendim që është marrë në Kuvend.

z. Zenel Maloku, a janë ftuar anëtarët e komiteti për komunitete në takim apo jo se ata po presin për tu ftuar në takim.

Kryesuesi z. Muharrem Krasniqi, jo sepse kemi disa mospërputhje dhe ju kemi drejtuar Ministrisë së Pushtetit Lokal për të dalë me rekomandime të tyre.

Z. Xhemë Tofaj, sipas meje z. Kreshnik Maloku është në një presion të dy partive politike L.VV, dhe L.D.K-ës, ne kur kemi votuar nuk kemi votuar për dëshirën e askujt e as për dëshirën e Kryetari z.Agron Kuqi, sepse jemi te vetëdijshëm vetë se si votojmë.

Z. Kushtrim Maloku, unë nuk tërhiqem nga qëndrimi im dhe do të bëjë ankesë ne Asociacionin e Komunave.

Kryesuesi z. Muharrem Krasniqi, pas përfundimit të debatit, shpallë të mbyllur mbledhjen e dytë të rregullt të Kuvendit Komunal.

Procesmbajtësi: Kryesuesi:

z. Naim Gacaferi z. Muharrem Krasniqi

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_